DA Den Europæiske Unions Tidende L 32/37

DOMSTOLENS TILLÆGSREGLEMENT

Indhold

Kapitel I — Retsanmodninger (artikel 1-3)

Kapitel II — Retshjælp (artikel 4 og 5)

Kapitel III — Anmeldelse af vidners og sagkyndiges edsbrud (artikel 6 og 7)

— Afsluttende bestemmelser (artikel 8 og 9)

Bilag I — Liste i henhold til artikel 2, stk. 1

Bilag II — Liste i henhold til artikel 4, stk. 2

Bilag III — Liste i henhold til artikel 6

DOMSTOLEN HAR —

under henvisning til procesreglementets artikel 207 (1),

under henvisning til artikel 46, stk. 3, i akten om Republikken Bulgariens og Rumæniens tiltrædelsesvilkår samt om tilpasning af de traktater, som Den Europæiske Union bygger på (2),

under henvisning til artikel 45 i akten om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab (3),

ud fra følgende betragtninger:

(1) Domstolen vedtog den 25. september 2012 et nyt procesreglement, der indebærer adskillige ændringer i forhold til det tidligere procesreglement, som det ophæver, både vedrørende indholdet og formen. Disse ændringer knytter sig bl.a. til den terminologi, der anvendes i det nye procesreglement, og fremgangsmåden såfremt der er bevilget retshjælp. Disse ændringer bør afspejles i tillægsreglementets tekst.

(2) Henset til, at der i flere medlemsstater er udpeget nye myndigheder med ansvar for behandlingen af de spørgsmål, der er omhandlet i tillægsreglementets artikel 2, 4 og 6, og til, at Republikken Bulgarien og Rumænien den 1. januar 2007, og Republikken Kroaten den 1. juli 2013, tiltrådte Den Europæiske Union, er det nødvendigt at opdatere de lister, der findes i de tre bilag til nævnte reglement. med Rådets godkendelse, meddelt den 17. december 2013 —

FASTSAT FØLGENDE TILLÆGSREGLEMENT:

KAPITEL I

Retsanmodninger

Artikel 1

1. Retsanmodninger fremsættes ved kendelse, der skal angive vidnernes og de sagkyndiges fulde navn, stilling og adresse, de faktiske omstændigheder, vidnerne eller de sagkyndige ønskes afhørt om, samt indeholde oplysning om parterne, deres befuldmægtigede, advokater eller rådgivere og deres valgte adresse og en kort beskrivelse af søgsmålets genstand.

2. Justitssekretæren foranlediger, at kendelsen forkyndes for parterne.

Artikel 2

1. Justitssekretæren sender kendelsen til den i bilag I nævnte kompetente myndighed i den medlemsstat, på hvis område afhøringen af vidner eller sagkyndige ønskes foretaget. I givet fald vedlægger han en oversættelse til det eller de officielle sprog i den pågældende medlemsstat.

2. Den i henhold til stk. 1 udpegede myndighed fremsender kendelsen til den domsmyndighed, der har kompetencen i henhold til den nationale lovgivning.

3. Den kompetente domsmyndighed udfører retsanmodningen i overensstemmelse med den nationale lovgivnings bestemmelser. Efter udførelsen tilbagesender den kompetente domsmyndighed kendelsen, hvorved anmodningen fremsattes, dokumenterne vedrørende den udførte retsanmodning og en opgørelse over omkostningerne til den i henhold til stk. 1 udpegede myndighed. Disse dokumenter sendes til Domstolens justitssekretær.

4. Dokumenterne oversættes til processproget ved justitssekretærens foranstaltning.

Artikel 3

Omkostningerne i forbindelse med retsanmodningen afholdes af Domstolen, som i givet fald kan pålægge parterne at betale dem.

KAPITEL II

Retshjælp

Artikel 4

1. Domstolen bestemmer i den kendelse, hvorved den bevilger retshjælp, at en advokat skal udpeges til at bistå ansøgeren.

2. Foreslår denne ikke selv en advokat, eller finder Domstolen ikke grundlag for at godkende hans valg, sender justitssekretæren et eksemplar af kendelsen og en genpart af ansøgningen om retshjælp til den i bilag II nævnte kompetente myndighed i den pågældende stat.

3. Under hensyntagen til de af denne myndighed fremsendte forslag udpeger Domstolen af egen drift en advokat til at bistå ansøgeren.

Artikel 5

Domstolen træffer afgørelse om advokatens udlæg og salær; efter anmodning kan der udbetales forskud til dækning af disse udgifter.

KAPITEL III

Anmeldelse af vidners og sagkyndiges edsbrud

Artikel 6

Har et vidne eller en sagkyndig for Domstolen afgivet falsk forklaring under ed, kan Domstolen efter at have hørt generaladvokaten beslutte at anmelde dette til den i bilag III nævnte kompetente myndighed i den medlemsstat, hvis domstole har kompetencen for så vidt angår strafferetlig forfølgning.

Artikel 7

Domstolens beslutning herom fremsendes ved justitssekretærens foranstaltning. I beslutningen angives de faktiske forhold og omstændigheder, der danner grundlag for anmeldelsen.

Afsluttende bestemmelser

Artikel 8

Dette tillægsreglement træder i stedet for tillægsreglementet af 4. december 1974 (EFT L 350 af 28.12.1974, s. 29), som senest ændret den 21.2.2006 (EUT L 72 af 11.3.2006, s. 1).

Artikel 9

1. Dette reglement, som har retsgyldighed på de sprog, der er nævnt i procesreglementets artikel 36, offentliggøres i Den Europæiske Unions Tidende.

2. Reglementet træder i kraft på datoen for offentliggørelsen.

Udfærdiget i Luxembourg, den 14. januar 2014.

(1) EUT L 265 af 29.9.2012, s. 1, som ændret den 18.6.2013 (EUT L 173 af 26.6.2013, s. 65).

(2) EUT L 157 af 21.6.2005, s. 203.

(3) EUT L 112 af 24.4.2012, s. 21.

BILAG I Liste i henhold til artikel 2, stk. 1 Belgien Service public fédéral Justice — Federale Overheidsdienst Justitie Bulgarien Министър на правосъдието Tjekkiet Ministr spravedlnosti Danmark Justitsministeriet Tyskland Bundesministerium der Justiz Estland Justiitsministeerium Irland Minister for Justice and Equality Grækenland Υπουργείο Δικαιοσύνης, Διαφάνειας και Ανθρωπίνων Δικαιωμάτων Spanien Ministerio de Justicia Frankrig Ministère de la justice Kroatien Ministarstvo pravosuđa Italien Ministero della Giustizia Cypern Υπουργός Δικαιοσύνης και Δημόσιας Τάξεως Letland Latvijas Republikas Tieslietu ministrija Litauen Lietuvos Respublikos teisingumo ministerija Luxembourg Parquet général Ungarn Közigazgatási és Igazságügyi Minisztérium Malta Avukat Ġenerali Nederlandene Minister van Veiligheid en Justitie Østrig Bundesministerium für Justiz Polen Ministerstwo Sprawiedliwości Portugal O Ministro da Justiça Rumænien Ministerul Justiției Slovenien Ministrstvo za pravosodje Slovakiet Minister spravodlivosti Finland Oikeusministeriö Sverige Regeringskansliet Justitiedepartementet Det Forenede Kongerige Secretary of State for the Home Department

BILAG II Liste i henhold til artikel 4, stk. 2 Belgien Service public fédéral Justice — Federale Overheidsdienst Justitie Bulgarien Министър на правосъдието Tjekkiet Česká advokátní komora Danmark Justitsministeriet Tyskland Bundesrechtsanwaltskammer Estland Justiitsministeerium Irland Minister for Justice and Equality Grækenland Υπουργείο Δικαιοσύνης, Διαφάνειας και Ανθρωπίνων Δικαιωμάτων Spanien Consejo General de la Abogacía Española Frankrig Ministère de la justice Kroatien Ministarstvo pravosuđa Italien Ministero della Giustizia Cypern Υπουργός Δικαιοσύνης και Δημόσιας Τάξεως Letland Latvijas Republikas Tieslietu ministrija Litauen Lietuvos Respublikos teisingumo ministerija Luxembourg Ministère de la justice Ungarn Közigazgatási és Igazságügyi Minisztérium Malta Segretarju Parlamentari għall-Gustizzja Nederlandene Algemene Raad van de Nederlandse Orde van Advocaten Østrig Bundesministerium für Justiz Polen Ministerstwo Sprawiedliwości Portugal Ministro da Justiça Rumænien Uniunea Națională a Barourilor din România Slovenien Ministrstvo za pravosodje Slovakiet Slovenská advokátska komora Finland Oikeusministeriö Sverige Sveriges advokatsamfund Det Forenede Kongerige The Law Society, London (for applicants residing in England or Wales) The Law Society of Scotland, Edinburgh (for applicants residing in Scotland) The Law Society of Northern Ireland, Belfast(for applicants residing in Northern Ireland)